2020 בארצות הברית
אירועים בולטים

1 בינואר – מריחואנה הופכת חוקית במדינת אילינוי.
3 בינואר – העימות בין ארצות הברית לאיראן (2019–2020): הנשיא דונלד טראמפ מאשר את החיסול הממוקד של מפקד כוח קודס של משמרות המהפכה האיראניים, קאסם סולימאני ואבו מהדי אל-מוהנדס, סגן מפקד ארגון אל-חשד א-שעבי. בעקבות החיסול חלה החרפה נוספת ביחסי איראן–ארצות הברית
8 בינואר – העימות בין ארצות הברית לאיראן (2019–2020): בתגובה להריגת קאסם סולימאני, איראן שיגרה טילים בליסטיים לעבר שני בסיסים של חיל האוויר האמריקאי בעיראק: בסיס עין אל-אסד ובסיס בארביל.
10 בינואר – לראשונה מאז תקופת המיתון הגדול, מספר הנשים עולה על מספר גברים בכוח העבודה האמריקני, כאשר נשים מחזיקות ב-50.04% מכלל המשרות.
10 בינואר – העימות בין ארצות הברית לאיראן (2019–2020): ממשל טראמפ מכריז על סנקציות כלכליות חדשות נגד איראן.
16 בינואר – משפט ההדחה של דונלד טראמפ מתחיל בסנאט האמריקני.
26 בינואר – בהתרסקות מסוק בקליפורניה נהרגים תשעה בני אדם, בהם כוכב הכדורסל קובי בראיינט ובתו ג'יאנה בראיינט בת ה-13.
28 בינואר – נשיא ארצות הברית דונלד טראמפ וראש ממשלת ישראל בנימין נתניהו הציגו את פרטי תוכנית השלום של טראמפ בין ישראל לפלסטינים, המכונה "עסקת המאה".
5 בפברואר – נשיא ארצות הברית, דונלד טראמפ זוכה משני האישומים במשפט ההדחה בתום הצבעה שנערכה בסנאט.
29 בפברואר – נחתם הסכם שלום מותנה בין ארצות הברית לטליבאן בדוחא שבקטר. בעקבות כך ב-10 במרץ ארצות הברית מתחילה להסיג את כוחותיה מאפגניסטן באופן הדרגתי.
4 במרץ – ראש העיר לשעבר של העיר ניו יורק מייקל בלומברג מודיע על פרישתו מהמרוץ לנשיאות.
5 במרץ – הסנאטורית אליזבת וורן מודיעה על פרישתה מהמרוץ לנשיאות.
11 במרץ – הנשיא טראמפ מכריז על איסור טיסות נכנסות או יוצאות בין ארצות הברית לאירופה במשך 30 יום (למעט בריטניה), אשר תיכנס לתוקף בחצות של ה-13 במרץ. ההודעה מתרחשת באותו היום בו ארגון הבריאות העולמי הכריז כי התפרצות נגיף הקורונה היא מגפה פנדמית.
11 במרץ - מפיק הקולנוע לשעבר הארווי ויינסטין נידון ל-23 שנות מאסר בגין אונס ותקיפה מינית.
12 במרץ – שופט פדרלי מחליט לשחרר מהכלא את המדליפה צ'לסי מאנינג ומטיל עליה קנסות בסך 256,000 דולרים.
13 במרץ – הנשיא טראמפ מכריז על מצב חירום לאומי בתגובה למגפת הקורונה וכי 50 מיליארד דולרים יוקצו לטיפול בנזקי המגפה.
18 במרץ – רעידת אדמה מתרחשת בסולט לייק סיטי שביוטה.
23 במרץ – הסנאטור ראנד פול הוא הסנאטור הראשון אשר נדבק בנגיף הקורונה.
23 במרץ - קולורדו הופכת למדינה ה-22 שמבטלת את עונש המוות.
25 במרץ – הבית הלבן והסנאט מסכימים על חבילת תמריצים בשווי של 2 טריליון דולר - הגדולה ביותר בתולדות ארצות הברית - על מנת לשפר את מצב הכלכלה האמריקנית במקביל להשפעת מגפת הקורונה.
31 במרץ – רעידת אדמה מתרחשת במרכז איידהו.
8 באפריל – הסנאטור ברני סנדרס פרש מההתמודדות במסגרת הבחירות המקדימות לנשיאות ארצות הברית במפלגה הדמוקרטית 2020, ועקב כך ג'ו ביידן הוא המועמד הצפוי של המפלגה הדמוקרטית לקראת הבחירות לנשיאות ארצות הברית 2020.
15 באפריל – מגפת הקורונה: מושל ניו יורק אנדרו קואומו חותם על צו שמגדיר כי כל האנשים בניו יורק חייבים ללבוש מסכה בפומבי.
8 במאי – מגפת הקורונה: שיעור האבטלה בארצות הברית מגיע ל-14.7%. זהו שיעור האבטלה הגבוה ביותר בארצות הברית מאז השפל הגדול.
19 במאי – מגפת הקורונה: המניין הרשמי של מספר מקרי ההידבקות בנגיף בארצות הברית עובר את 1.5 מיליון.
19 במאי - לראשונה טוויטר מתייג ציוץ של הנשיא טראמפ כ"מטעה" וכולל קישור ל"בדיקת עובדות".
26 במאי – רצח ג'ורג' פלויד: פורסם באינטרנט סרטון בו כרע קצין משטרת מיניאפוליס דרק שובין על צווארו של פלויד במשך למעלה משמונה דקות, לאחר שהצמיד אותו לקרקע במהלך מעצר בעוד ששלושה שוטרים נוספים מסייעים לו להצמיד את פלויד לקרקע במהלך המעצר. בעקבות המקרה מפוטרים ארבעת השוטרים.
27 במאי – ההפגנות שפרצו במאות ערים בארצות הברית בעקבות רצח של ג'ורג' פלויד הופכות לאלימות לאחר שהמפגינים דורשים שהשוטרים שגרמו למותו של פלויד יואשמו ברצח.
27 במאי - הנשיא טראמפ מאיים לסגור את טוויטר ופלטפורמות מדיה חברתיות אחרות אשר לטענתו "משתיקות לחלוטין קולות שמרנים".
27 במאי – מגפת הקורונה: מניין ההרוגים הרשמי בארצות הברית כתוצאה מנגיף הקורונה עובר את 100,000.
28 במאי – בתגובה למהומות ומעשי הביזה ברחבי ארצות הברית כתוצאה מרצח ג'ורג' פלויד הוכרז מצב חירום הוכרז בערים מיניאפוליס וסיינט פול שבמינסוטה כאשר מאות חיילים של המשמר הלאומי נפרסו ברחובות.
28 במאי - נשיא ארצות הברית, דונלד טראמפ, חתם על צו נשיאותי שקורא תיגר בשם חופש הביטוי על חסינותן (אנ') של רשתות חברתיות מפני תביעות משפטיות בשל תוכן שנוי במחלוקת שנוצר על ידי המשתמשים.
30 במאי – הרשויות במינסוטה מדווחות שכ-80% מהמפגינים שנעצרו במינאפוליס ובסיינט פול ביום שישי אינם תושבי מינסוטה. בין 40 האנשים שנעצרו היו אנשים שקשורים לקבוצות עליונות לבנה ולקבוצות פשע מאורגן.
30 במאי - בתגובה למהומות ומעשי הביזה ברחבי ארצות הברית כתוצאה רצח ג'ורג' פלויד מוכרז עוצר בלוס אנג'לס, בפילדלפיה ובאטלנטה.
2 ביוני – מחאות ג'ורג' פלויד: בעקבות התמשכות המהומות והביזה לאחר רצח ג'ורג' פלויד, מושלים ב-24 מדינות ובוושינגטון די. סי., קראו למשמר הלאומי, עם למעלה מ-17,000 חיילים, לפעול.
30 ביולי – השיגור של משימת מארס 2020 של נאס"א לחקר פני המאדים. החללית צפויה לנחות במכתש ג'זרו שבמאדים ב-18 בפברואר 2021.
15 בספטמבר – על המדשאה הדרומית של הבית הלבן חתמו שרי החוץ של בחריין ואיחוד האמירויות הערביות עם ראש ממשלת ישראל, בנימין נתניהו ונשיא ארצות הברית, דונלד טראמפ על הסכמי הנורמליזציה בין ישראל לאיחוד האמירויות ובחריין. כחלק מהסכמי אברהם
29 באוקטובר – מחלקת המדינה של ארצות הברית הודיעה כי ניתן לכתוב בדרכונם של אזרחי ארצות הברית שנולדו בירושלים את ישראל בסעיף "ארץ הלידה". בכך שונתה התוצאה בפסק הדין זיבוטפסקי נגד קלינטון, שאסרה זאת.
3 בנובמבר – הבחירות לנשיאות ארצות הברית 2020 ולקונגרס ה-117.
7 בנובמבר – ג'ו ביידן מהמפלגה הדמוקרטית נבחר לנשיא לאחר מספר ימים של אי ודאות עקב התהליך הממושך של ספירת קולות ה-Absentee ballot. ביידן צפוי להיות מושבע לתפקיד הנשיא ב-20 בינואר 2021. בעקבות הזכייה קמלה האריס הופכת לאפרו-אמריקאית הראשונה והאישה הראשונה שנבחרה לתפקיד סגן נשיא ארצות הברית בתולדות ארצות הברית.